Mēlīte - Vikipēdija

# Mēlīte

### Vikipēdijas raksts

Mēlīte ir mehānisms, kuru ar pirkstu (šaujamieročos, harpūnās un stopos pārsvarā ir ar pirkstu darbināma mēlīte) pavelkot, ar sprūdu tiek atbrīvota kauja atspere, kas iedarbojas uz gaili un belzni, nodrošinot ieroča šāvienu. Tā parasti atrodas pie pistoles spala augšdaļas un to ietver gredzenveida mēlītes sargs, kam jānodrošina ērta mēlītes sasniegšana. Mēlīte ir svarīgs mehānisms, jo, tai nedarbojoties pareizi, šāviens var palikt neizpildīts. Pastāv arī divkāršās mēlītes un uzstādāmās mēlītes.

Mēlīte

## [izmainīt šo sadaļu] Vienkāršā mēlīte

Vismazāk komplicētā mēlīte ir attēlota attēlā pa kreisi. Tā nozīmē neko citu kā taisna leņķa veida sviru, kas pārvada pirksta spiedienu uz sprūda plecu aizslēgā, stumj to uz augšu līdz sprūda aizturis atbrīvojas no uzvilkta gaiļa ieroba un atļauj reversmehānismam un gailim virzīties uz priekšu, izdarot šāvienu. Bieži mēlīte ir ievietota ierocī tā, ka tā griežas ap tapu (A), kas novietota ieroča spalā, kustoties caur ass caurumu mēlītē tā, ka mēlītes plecs iedarbojas uz sprūda plecu punktā (B). Vienkārša mēlīte var būt arī noslēgta vienība, kuras metāla spārniņi ir iestādīti mēlītes plātnē tā, ka tapa tikai nostiprina mēlīti pie šīs vienības, ne spala. Tad visa vienība tiek ielikta

Vienkāršā mēlīte

spalā pareizā pozīcijā. Lai gan vienkāršajai mēlītei ir vienkārša sistēma, tai ir arī savas priekšrocības. Piemēram, tā var tikt lietota ar aizslēgu, kam nav balansieris reversmehānismā. Tā atļauj arī uzvilkt gaili ļoti klusi, sākumā nedaudz pavelkot mēlīti un aizturot to atpakaļējā kustībā, tad pilnībā atvelkot gaili, atlaižot mēlīti, un tad atlaižot gaili uz aiztura.

## [izmainīt šo sadaļu] Uzstādāmā mēlīte

Mēģinot izgatavot mēlīti, kas būtu vieglāka un ar lielāku precizitāti, tika izgudrota uzstādāmā mēlīte. Savu nosaukumu tā ieguva tāpēc, ka tā ir noslēgts mehānisms, kas funkcionē vienādi gan ārpus ieroča, gan iekšā tajā, un ka tā ir uzstādīta un tad pavilkta, izdarot šāvienu, nevis tikai pavilkta. Tā ir ļoti populāra šaušanā pa mērķi, bet noder arī medībās. Ir daudz uzstādāmo mēlīšu varianti, tāpēc rakstā tiks iekļauti tikai daži.

### [izmainīt šo sadaļu] Uzstādāmo mēlīšu tipi (daži)

- Vienai uzstādāmajai mēlītei ir viena mēlīte, un tā parasti tiek uzstādīta, pastumjot to uz priekšu, un izšauta, pavelkot to atpakaļ.
- Divkāršajai uzstādāmajai mēlītei ir divas mēlītes - viena, lai uzstādītu mehānismu, otra, lai izdarītu šāvienu.
  - Divkāršajai uzstādāmajai vienas fāzes mēlītei ir uzstādīšanas mēlīte un šaušanas mēlīte, bet no ieroča var tikt izšauts, tikai uzstādot mēlīti, tas nešaus neuzstādītā stāvoklī.
  - Divkāršajai uzstādāmajai divu fāžu mēlītei ir divas mēlītes - viena, lai uzstādītu mehānismu, otra, lai izdarītu šāvienu, un no ieroča var tikt izšauts, neuzstādot mēlīti.

### [izmainīt šo sadaļu] Apzīmējumi

Mēlīte no sāna

Šajā rakstā tiks aprakstīta divkāršā uzstādāmā divu fāžu mēlīte. A - mēlītes stienis vai plātne, B - uzstādīšanas mēlītes atsperes grupa, C - uzstādīšanas mēlītes stiebrs, D - uzstādīšanas mēlītes plecs, E - šaušanas mēlītes stiebrs, F - šaušanas mēlītes plecs, G - uzstādīšanas mēlītes atspere, I - uzstādīšanas mēlītes ass tapa, J - šaušanas mēlītes jūtīguma piemērošanas skrūve, K - šaušanas mēlītes ass tapa, L - uzstādīšanas mēlītes aizturis tās pleca galā, M - šaušanas mēlītes sprūdrata kniede.

Nākošajā attēlā, kur mēlītes mehānisms ir attēlots no augšas, viss ir kā iepriekš, vēl ir tikai H - šaušanas mēlītes atspere. Atspere iedarbojas uz šaušanas mēlīti tādā veidā, ka tā rotē pret pulksteņrādītāja virzienā, kustinot stiebru uz priekšu, plecu uz leju. Šī skata galvenais mērķis ir parādīt uzstādīšanas un šaušanas mēlīšu daļējo sakrišanu.

Mēlīte no augšas

## [izmainīt šo sadaļu] Darbības principi

### [izmainīt šo sadaļu] Izšaušana ar mēlītes uzstādīšanu

Daudzi nespēj apzināties to, ka uzstādāmā mēlīte ir savrupa montāža un strādā vienādi gan iekšā ierocī, gan ārpus tā. Izliektā mēlīte pa kreisi ir uzstādīšanas mēlīte, taisnā pa labi ir šaušanas mēlīte. Var redzēt, ka spēcīgā uzstādīšanas mēlītes atspere (tā ar resno skrūvi) iedarbojas uz uzstādīšanas mēlīti ar lielu spēku tādā veidā, lai pastāvīgi spiestu izliekto daļu uz priekšu, uz stobra galu, kas liktu horizontālajai daļai, plecam, griezties augšup. Šaušanas mēlītei arī ir plecs, bet tas stiepjas atpakaļ, uz laidi. Uz šaušanas mēlītes ir ierobs vai sprūdrata kniede, un aizturis uzstādīšanas mēlītes galā. Kad tiek uzstādīta mēlīte, uzstādīšanas mēlītes plecs tiek spiests lejup, un aizturis uz tā aiztur to šaušanas mēlītes ierobā. Tāpat kā sprūda gals uzvilkta gaiļa ierobā aizslēgā, tas tur karājas. Kad priekšējā, taisnā šaušanas mēlīte ir pavilkta, tas izkustina ierobu uz priekšu pa collas nelielu daļu, atlaižot aizturi uz uzstādīšanas mēlītes pleca. Zem liela atsperes spiediena rotēt pret pulksteņrādītāja virzienā, mēlītes plecs strupi, ar ievērojamu spēku, pārtrauc šo darbību. Kopš tā nostādīta ierocī gandrīz skarot sprūda plecu vai stieni, tā uzsit pa sprūda plecu, izsitot sprūda galu ārā no uzvilkta gaiļa ieroba uz reversmehānisma, atļaujot reversmehānismam rotēt uz priekšu zem galvenās aizslēga atsperes spiediena, izdarot ieroča šāvienu.

Tā mēlītes mehānisms izskatās, kad no ieroča ir izšauts. Var redzēt (1), ka uzstādīšanas mēlīte ir pacēlusies, lai nonāktu saskarē ar sprūda plecu aizslēgā, kas atrodas tieši virs tās. Tas arī nodrošina labu uzstādīšanas mēlītes aiztura (2) skatu un sprūdrata kniedes skatu (3) uz šaušanas mēlītes.

Mēlīte pēc izšaušanas

### [izmainīt šo sadaļu] Šaušana, neuzstādot mēlīti

Cieša šo grafiku izpēte parāda, ka pat ar neuzstādītu mēlīti ir iespējams pavilkt priekšējo, šaušanas mēlīti, kas rotēs pulksteņrādītāja virzienā ap tā ass tapu, kustinot tās plecu augšup. Protams, šis plecs ir novietots tieši zem sprūda pleca tā, ka sprūda plecs tiek spiests augšup zem tieša spiediena, un ierocis izšaus neuzstādīts. Ir svarīgi apzināties, ka uzstādīšanas mēlītes plecs ir tas, kas uzsit pa sprūda plecu un izšauj ieroci, kad mēlīte ir uzstādīta. Tomēr, kad ierocis tiek izšauts neuzstādīts, uzstādīšanas mēlītes plecs nekad nepieskaras sprūda plecam, un viss darbs tiek paveikts ar šaušanas mēlītes plecu. Vienkāršā mēlītē, vai izšaujot ieroci tikai ar šaušanas mēlīti, neuzstādītu, šaušanas mēlītes plecs spiež uz augšu sprūda plecu un izstumj sprūda galu ārā no uzvilkta gaiļa ieroba uz reversmehānisma un tur apstājas. Reversmehānisms rotēs pilnībā uz priekšu, šāviens tiks izdarīts, jau pirms tam var atlaist to mēlīti, tā ka sprūda gals tiks turēts prom no reversmehānisma pilnīgā secībā.

Iemesls, kāpēc divkāršā uzstādāmā vienas fāzes mēlīte nevar izdarīt šāvienu neuzstādīta, ir, ka vienai no šīm mēlītei, šaušanas mēlītei, nav pleca. To pavelkot, tā nesaskaras ar sprūda plecu. Tikai uzstādot mēlīti, tad atļaujot uzstādīšanas mēlītes plecam mesties augšā un uzsist pa sprūda plecu, var izdarīt šāvienu.

### [izmainīt šo sadaļu] Balansiera vajadzība

Ir nepieciešams padomāt par situāciju, kurā no ieroča tiek izšauts uzstādot mēlīti, tad izšaujot ar mēlīti. Plecs virs uzstādīšanas mēlītes uzsit pa sprūda plecu tikai brīdi, tad atlec prom, atlaižot to. Kad tas notiek, sprūda atspere, kas pastāvīgi spiež sprūda galu reversmehānismā, dara tikai šo darbību, un sprūda gals berzējās ap reversmehānisma aploci, kad tā rotē. Kad pusē uzvilkta gaiļa ierobs rotē, sprūda gals iemetas tajā, novēršot ieroča šaušanu, vai drīzāk, salauž vai nu sprūda galu vai nu pusē uzvilkta gaiļa ierobu. Lai to novērstu, ir ieviesta maza ierīce saukta par „balansieri” vai „atduri”.

### [izmainīt šo sadaļu] Piemērošanas skrūve

Uzstādāmā mēlīte ir regulējama mēlīte. Pirmajā attēlā var redzēt piemērošanas skrūvi (J). Tā ir izvīta cauri mēlītes plātnei tā, ka skrūves gals iedarbojas uz horizontālās šaušanas mēlītes pleca (F) apakšu, ierobežojot tā lejupejošo ceļu. Skrūvējot to iekšā, tā stumj šaušanas mēlītes plecu nedaudz uz augšu, pabīdot sprūdrata kniedi par mata tiesu, kas atvieglo uzstādīšanas mēlītes pleca aiztura (L) atbrīvošanu no ieroba (M). Tas padara mēlīti vieglāku. Tā ir laba lieta, vienmēr jābūt zinošam, ka piemērošanas skrūve var tikt novesta par tālu tā, ka ierocis izšaus pat pēc neliela trieciena vai pat tā, ka uzstādīšanas mēlīte neiespēs ierobā, un mēlīte netiks uzstādīta. Paskrūvējot skrūvi atpakaļ, tiks atrisinātas visas šīs problēmas.

## [izmainīt šo sadaļu] Galavārds

Tā mēs redzam, ka uzstādāmā mēlīte tās dažādās formās ir pastāvīgs mehānisms. Tas var tikt uzstādīts un izdarīt šāvienu tikpat labi kā ierocī tā ārpus tā. Normālā secībā uzstāda mēlīti, tad izšauj ar mēlīti. Uzstādāmās mēlītes ir dažādās formās un paveidos, bet pamata forma ir viena un tāda pati. Principi, kas šeit aprakstīti attiecas uz lielāko to daļu.

Saturs iegūts no "http://lv.wikipedia.org../../../m/%C4%93/l/M%C4%93l%C4%ABte.html"

Kategorija: Šaujamieroču sastāvdaļas

##### Views

- Raksts
- Diskusija
- Pašreizējā versija

##### Meklēt